ซง ฮเย-กโย

ซง ฮเย-กโย (; เกิด 22 พฤศจิกายน 2524) เป็นนักแสดงและนางแบบชาวเกาหลีใต้ เธอเริ่มต้นอาชีพด้วยการเป็นนางแบบให้กับบริษัทเอสเคกรุปและเป็นตัวประกอบในละครโรแมนติกดราม่าเรื่อง รักแรกสุดหัวใจ รักสุดท้ายมิอาจลืม ก่อนที่จะประสบความสำเร็จในบทชอย อุน-โซ ในละครเรื่อง รักนี้ชั่วนิรันดร์ ซึ่งจากบทบาทนี้ทำให้ซงได้รับการเสนอชื่อเข้าชิงรางวัลแพ็กซังอาร์ตส์อวอร์ดส์ สาขานักแสดงหญิงหน้าใหม่ยอดเยี่ยม หลังจากนั้นเธอยังประสบความสำเร็จอย่างต่อเนื่องในละครเรื่อง เทหน้าตักรักหมดใจ, สะดุดรักที่พักใจ และ รักนี้ไม่ต้องมีบท

ในปี 2548 ซงแสดงภาพยนตร์เป็นครั้งแรกในภาพยนตร์เรื่อง สะดุดรักกับนายเจี๋ยมเจี๊ยม และได้แสดงนำในภาพยนตร์ย้อนยุคเรื่อง จอมนางสะท้านแผ่นดิน ในปี 2556 ซงยังได้รับคำยกย่องในละครเรื่อง สายลมรักในฤดูหนาว ซึ่งทำให้เธอได้รับรางวัลแดซังจากงานเอแพนสตาร์อวอร์ดส์ รวมถึงเข้าชิงรางวัลแพ็กซังอาร์ตส์อวอร์ดส์และเอสบีเอสดราม่าอวอร์ดส์ ในสาขานักแสดงนำหญิงยอดเยี่ยม ประเภทมินิซีรีส์ขนาดสั้น

หลังจากห่างหายจากการแสดงละครไปนานร่วม 2 ปี ซงกลับมาแสดงละครอีกครั้งในปี 2559 ในละครเรื่อง ชีวิตเพื่อชาติ รักนี้เพื่อเธอ โดยละครเรื่องนี้ประสบความสำเร็จทั่วเอเชียและมีเรตติงสูงเกินกว่าร้อยละ 30 ในรอบกว่า 4 ปี ของละครโทรทัศน์เกาหลี ซึ่งทำให้เธอมีชื่อเสียงในระดับฮันรยู

 ประวัติ 
 ชีวิตช่วงแรก 
ซง ฮเย-กโย เกิดเมื่อวันที่ 22 พฤศจิกายน 2524 ที่แทกู ประเทศเกาหลีใต้ ระหว่างที่ซงเกิดนั้น เธอมีอาการป่วยไม่ทราบสาเหตุ แพทย์และพ่อแม่ของเธอคิดว่าเธอมีโอกาสรอดชีวิตน้อยมาก แต่ต่อมาซงฟื้นตัวจากอาการป่วย พ่อและแม่ของเธอจึงไปจดทะเบียนเกิดบุตรในวันที่ 26 กุมภาพันธ์ พ.ศ. 2525 (แทนที่จะเป็นวันเกิดจริงในวันที่ 22 พฤศจิกายน พ.ศ. 2524) "개띠냐? 닭띠냐?" 송혜교 생일 의견 분분 《스포츠서울》송혜교, 조촐한 생일파티 공개 '수수하지만 빛나는 미모'《마이데일리》 หลังจากนั้นเขาทั้งสองก็แยกทางกัน โดยซงอาศัยอยู่กับแม่ ต่อมา ได้ย้ายไปเขตคังนัม กรุงโซล ที่นั่นเป็นจุดเริ่มต้นทำให้เธอเป็นฟิกเกอร์สเกตขณะกำลังศึกษาอยู่ที่โรงเรียนประถมศึกษาแดโดโซล แต่ถึงกระนั้น เธอก็ตัดสินใจขอลาออกขณะอยู่ในชั้นประถมศึกษาปีที่ 8 แม้ว่าซงมองตัวเองว่าเป็นคนขี้อายและเก็บตัว แต่ครูในโรงเรียนมัธยมจดจำเธอได้ว่า "เธอเป็นเด็กร่าเริง เข้ากับเพื่อน ๆ ของเธอได้ดี และมักเป็นคนมีอารมณ์ที่สดใสตลอด"I History Attests to Korean Stars' All-Natural Looks. The Chosun Ilbo. June 6, 2006. หลังจากนั้น ซงศึกษาต่อในระดับอุดมศึกษาที่มหาวิทยาลัยเซจง สาขาวิชาศิลปะภาพยนตร์

 2539–2548: แจ้งเกิดและประสบความสำเร็จ 
เมื่อเรียนจบชั้นปีที่สามจากโรงเรียนมัธยมอึนกวังเกิลส์ในปี พ.ศ. 2539 ซงเข้าร่วมประกวดโมเดลทาเลนต์แมนิจเม็นคอนเทสต์ จนได้รับรางวัลชนะเลิศ ซงปรากฏตัวครั้งแรกในฐานะนางแบบให้กับบริษัทเอสเคกรุ๊ปที่ผลิตเครื่องแบบนักเรียน ในปีเดียวกัน เธอมีบทบาทเล็ก ๆ ในละครโทรทัศน์เกาหลีเรื่องแรกคือ รักแรกสุดหัวใจ รักสุดท้ายมิอาจลืม นอกจากนี้ เธอยังปรากฏในละครซิตคอมเรื่อง Soonpoong Clinic อีกด้วย จนกระทั่ง ในปี พ.ศ. 2543 เธอแสดงละครโรแมนติกดราม่าเรื่อง รักนี้ชั่วนิรันดร์ กำกับโดยยุน ซอกโฮ ออกอากาศทางช่องเคบีเอส แสดงนำร่วมกับซง ซึง-ฮ็อนและวอน บิน โดยเป็นเรื่องราวความรักต้องห้ามระหว่างพี่ชายกับน้องสาว รักนี้ชั่วนิรันดร์ ได้รับกระแสตอบรับที่ดีและประสบความสำเร็จอย่างมากมีเรตติงสูงถึงร้อยละ 38.6% และมีผู้ชมมากถึง 46.1% ซึ่งทำให้ละครเรื่องนี้มีเรตติงสูงสุดตลอดกาลอันดับที่ 25 ของสถานีโทรทัศน์เคบีเอสอีกด้วย รวมถึงทำให้ซงมีชื่อเสียงทั้งในเกาหลีและทั่วเอเชีย สำหรับการแสดงจากละครเรื่องนี้ เธอได้รับรางวัลเคบีเอสดราม่าอวอร์ดส์ในสาขาขวัญใจช่างภาพและนักแสดงหญิงยอดนิยม อีกทั้งยังได้รับการเสนอชื่อเข้าชิงรางวัลแพ็กซังอาร์ตส์อวอร์ดส์ในสาขานักแสดงหญิงหน้าใหม่ยอดเยี่ยม

ในปี พ.ศ. 2546 ความนิยมของเธอก็ยิ่งเพิ่มขึ้นเมื่อเธอแสดงร่วมกับอี บย็อง-ฮ็อนในละครเรื่อง เทหน้าตัก รักหมดใจ ปีถัดมา เธอแสดงร่วมกับเรนในละครรักตลกเรื่อง สะดุดรัก ที่พักใจ โดยเป็นเรื่องราวของฮันจีอุน หญิงสาวผู้มีความฝันที่จะเป็นนักเขียนนวนิยายชื่อดัง แต่ด้วยความไว้ใจที่มีต่อเพื่อน จึงทำให้เธอต้องเสียบ้านที่รักมากที่สุดให้กับลียองเจ ซูเปอร์สตาร์ชื่อดัง แต่ก็เกิดเรื่องราววุ่น ๆ มากมาย เมื่อลียองเจตกหลุมรักเธอเข้า ละครเรื่องนี้ ประสบความสำเร็จทางเรตติงโดยได้รับความนิยมในเกาหลีและโซลอันดับ 1 ตั้งแต่ตอนแรกถึงตอนจบ และเป็นผลงานสร้างชื่อให้กับซงอีกครั้ง นับตั้งแต่ละครเรื่อง รักนี้ชั่วนิรันดร์ ในปี พ.ศ. 2543 สำหรับการแสดงจากละครเรื่องนี้ เธอกวาด 3 รางวัลจากเคบีเอสดราม่าอวอร์ดส์ ในสาขาคู่ยอดเยี่ยมร่วมกับเรน นักแสดงหญิงยอดนิยม และยอดเยี่ยมสำหรับนักแสดงหญิง รวมถึงได้รับการเสนอชื่อเข้าชิงรางวัลแพ็กซังอาร์ตส์อวอร์ดส์ในสาขานักแสดงนำหญิงยอดเยี่ยม ประเภทละครโทรทัศน์ แต่พ่ายให้คิม จอง-อึนจากละครเรื่อง ฝันรักปารีส (Lovers in Paris) 

หลังจากประสบความสำเร็จทั่วเอเชียของละครเรื่อง สะดุดรัก ที่พักใจ ซงได้แสดงภาพยนตร์ในเกาหลีใต้เป็นครั้งแรกร่วมกับชา แท-ฮย็อน ในภาพยนตร์เรื่อง สะดุดรักกับนายเจี๋ยมเจี๊ยม (รีเมคจากภาพยนตร์เรื่อง พร่ำหัวใจ เพรียกหารักที่กลางโลก) โดยเป็นเรื่องราวความรักของชายหนุ่มและหญิงสาวในช่วงมัธยม ซึ่งในขณะที่ความรักของทั้งสองคนก่อตัวไปด้วยดีแต่แล้วโรคมะเร็งเม็ดเลือดขาวก็ได้พรากชีวิตเธอไปจากเขา ภาพยนตร์เรื่องนี้ได้รับเสียงวิจารณ์ที่ดีแต่ไม่ประสบความสำเร็จบนตารางบ็อกซ์ออฟฟิส ภาพยนตร์เรื่องนี้ได้รับคะแนนความนิยมจากเว็บไซต์รอตเทนโทเมโทส์คิดเป็นร้อยละ 68 ซึ่งจัดอยู่ในระดับ "เฟรช" ส่วนเว็บไซต์อินเทอร์เน็ตมูวีเดตาเบสได้ให้คะแนนภาพยนตร์เรื่องนี้ 7.2 จาก 10 คะแนน สำหรับการแสดงในภาพยนตร์เรื่องนี้ ซงได้รับการเสนอชื่อเข้าชิงรางวัลแพ็กซังอาร์ตส์อวอร์ดส์และรางวัลแกรนด์เบลล์อวอร์ดส์ ในสาขานักแสดงหญิงหน้าใหม่ยอดเยี่ยม ประเภทภาพยนตร์ อีกด้วย

 2550–ปัจจุบัน 
ในปี พ.ศ. 2550 ซงแสดงภาพยนตร์เรื่อง จอมนางสะท้านแผ่นดิน ร่วมกับยู จี-แท กำกับโดยชัง ยุน-ฮย็อน ภาพยนตร์ซึ่งมีบทดัดแปลงมาจากนวนิยายของฮอง ซุค-จุงที่ได้รับรางวัลวรรณกรรมมันแฮ โดยเป็นเรื่องราวชีวิตจริงของฮวัง จิน-อี นางรำผู้มีชื่อเสียงที่สุดในสมัยราชวงศ์โชซอนSong Hye-kyo Sheds Cute Image for Gisaeng Role. The Chosun Ilbo. March 27, 2007.Song Hye-kyo, "Hwangjini only held one man in her heart". Broasia via Hancinema. June 1, 2007. เดิมทีช็อน จี-ฮย็อนและซู แอถูกพิจารณาให้รับบทบาทนี้ แต่ผู้กำกับ ชัง ยุน-ฮย็อน ให้เหตุผลที่เลือกซงมารับบทนี้ว่า เขาอยากเปลี่ยนภาพลักษณ์ของซงที่ดู "น่ารักเกินไป"New Song picked for Hwang Jin Yi. Korea JoongAng Daily. April 17, 2007. ในปี พ.ศ. 2552 ซงแสดงภาพยนตร์ฮอลลีวูดนอกกระแสเรื่อง เมกยัวร์เซลฟ์แอตโฮม เป็นภาพยนตร์แนวระทึกขวัญจิตวิทยาที่มีเรื่องราวเกี่ยวกับเด็กสาวที่เกิดมาเพื่อเป็นหมอผีและพยายามที่จะหนีชะตากรรมของเธอด้วยการกลายเป็นเจ้าสาวที่อพยพเข้ามาในสหรัฐอเมริกาSong Hye-kyo Poised for U.S. Debut. The Chosun Ilbo. November 22, 2007.Song Hye-kyo Reveals a Dark Side in New Movie. The Chosun Ilbo. November 23, 2010.

หลังจากห่างหายจากการแสดงละครไป 4 ปี ซงกลับมาแสดงอีกครั้งในช่วงปลายปี 2552 ในละครเรื่อง รักนี้ไม่ต้องมีบท ระหว่างถ่ายทำละคร ซงพบกับฮย็อน บินนักแสดงนำในละครเรื่องนี้ พวกเขาเริ่มคบหากันในเดือนมิถุนายนSong Hye-go, Hyun Bin Star in New KBS Drama Series . KBS Global. October 28, 2008.Song Hye-kyo Goes Behind the Scenes in New Drama. The Chosun Ilbo. October 25, 2008. และเลิกรากันในปี พ.ศ. 2554

ในปี พ.ศ. 2553 เธอแสดงในภาพยนตร์ 3 เรื่อง 3 สไตล์ เรื่อง รักแรก รักเธอ รักสุดท้าย กำกับโดยผู้กำกับ 3 สัญชาติ ไทย, ญี่ปุ่น และเกาหลี แต่ละตอนจะมีความเชื่อมโยงในแง่ของภพ อดีต, ปัจจุบัน และอนาคต ที่เกิดขึ้นในเมืองปูซาน โดยซงได้ร่วมแสดงในส่วนของอนาคตร่วมกับคัง ดง-วอน ในภาพยนตร์เป็นเรื่องราวของชายคนหนึ่งที่ถูกขโมยความทรงจำทั้งหมดทั้งความรักและคนรักของเขาไป ซึ่งนำไปสู่ชะตากรรมที่ร้ายแรงเมื่อเขาเดินทางเพื่อตามทวงทุกอย่างกลับคืนGang Dong-won, Song Hye-kyo start filming Love. 10Asia. January 20, 2010.

ซงยังรับบทเป็นหญิงสาวที่ยอมยกโทษให้กับเด็กอายุ 17 ปี ที่ฆ่าคู่หมั้นของเธอ แต่การให้อภัยในครั้งนี้กลายเป็นโศกนาฏกรรมที่ย้อนกลับมาทำร้ายตัวเองและผู้อื่นอย่างสาหัส ในภาพยนตร์ดราม่าเรื่อง ลมหายใจรักมิอาจลืม ออกฉายในเดือนตุลาคม พ.ศ. 2554Song Hye-kyo's new film to open in theaters next month. 10Asia. September 6, 2011. ซงเป็นแฟนตัวยงของผู้กำกับลี จ็อง-ฮยัง เธอตอบรับทันทีที่ได้รับการติดต่อIn new film, director puts spotlight back on women. Korea JoongAng Daily. October 7, 2011. ถึงแม้จะมีความยากลำบากในการรับบทนี้Song Hye-kyo says was difficult getting into character for new movie. 10Asia. September 26, 2011. แต่ซงบอกว่าเธอตกหลุมรักในบทภาพยนตร์Song Hye Kyo: 'It Is My Honor To Be Compared to Actress Shim Eun Ha' . KBS Global. September 27, 2011.Song stars as grieving documentary maker . The Korea Herald. September 27, 2011. และรู้สึกว่าการแสดงของเธอนั้นเต็มที่แล้วSong Hye-kyo Returns with New Movie. The Chosun Ilbo. October 22, 2011. เธอยังพูดว่าภาพยนตร์เรื่องนี้เป็น "จุดเปลี่ยน" ในชีวิตของเธอSong Hye-kyo finishes shooting upcoming drama flick. 10Asia. March 23, 2011.Song Hye-kyo: I will not think lightly about forgiveness anymore. 10Asia. October 8, 2011.Interview: Actress Song Hye-kyo – Part 1. 10Asia. November 3, 2011.Interview: Actress Song Hye-kyo – Part 2. 10Asia. November 3, 2011.

ในปี พ.ศ. 2556 ซงเป็นนักแสดงสมทบในภาพยนตร์ชีวประวัติเรื่อง ยอดปรมาจารย์ “ยิปมัน” กำกับโดยผู้กำกับชาวจีน หว่อง ก๊า ไหว่Song Hye-kyo to appear in Wong Kar-wai biopic. 10Asia. December 21, 2009.Song Hye-kyo to Star in Wong Kar Wai Film. The Chosun Ilbo. December 24, 2009. ต่อมา ซงกลับมาร่วมงานกับนักเขียนบทโน ฮี-คย็องจาก รักนี้ไม่ต้องมีบท ในละครเรื่อง สายลมรักในฤดูหนาว ดัดแปลงมาจากละครญี่ปุ่นเรื่อง ไอนันเตะอิราเนะโย, นัทสึ (Ai Nante Irane Yo, Natsu) ในปี พ.ศ. 2545 โดยซงรับบทเป็นหญิงสาวตาบอดที่โดนนักพนันปลอมตัวเป็นพี่ชายของเธอเพื่อหวังมรดก รับบทโดยโช อิน-ซ็อง สายลมรักในฤดูหนาว ประสบความสำเร็จ โดยซงและโชถูกยกย่องในการแสดงของพวกเขา

ในปี พ.ศ. 2557 ซงแสดงร่วมกับคัง ดง-วอน ในภาพยนตร์ดราม่าเรื่อง มายบริลเลียนต์ไลฟ์ (My Brilliant Life) กำกับโดยอี เจ-ยง ภาพยนตร์ซึ่งดัดแปลงมาจากนวนิยายขายดีของคิม แอรันเรื่อง My Palpitating Life โดยเป็นเรื่องราวของสามีภรรยาคู่หนึ่งที่ต้องสูญเสียลูกชายจากโรคชราในเด็กก่อนวัยอันควร ในปีเดียวกัน ซงแสดงในภาพยนตร์ฟอร์มยักษ์เรื่อง The Crossing รับบทเป็นโจว เหยุนเผิน ลูกสาวของนายธนาคารที่ร่ำรวย

ในปี พ.ศ. 2558 ซงแสดงในภาพยนตร์รักตลกเรื่อง The Queens ภาพยนตร์เป็นเรื่องราวเกี่ยวกับการค้นหารักในหญิงสาว 4 คน โดยซงรับบทเป็นหญิงสาวที่พยายามค้นหาตัวตนที่แท้จริงของตัวเอง หลังจากเลิกรากับคนรักที่คบหากันมา 8 ปี นำแสดงโดยเฉิน เฉียวเอินและวิเวียน วู กำกับโดยแอนนี อี

ในปี พ.ศ. 2559 ซงแสดงร่วมกับซง จุง-กีในละครเรื่อง ชีวิตเพื่อชาติ รักนี้เพื่อเธอ โดยเป็นเรื่องราวของร้อยเอกแห่งกำลังพิเศษและศัลยแพทย์ที่ตกหลุมรักกันท่ามกลางพื้นที่ภัยพิบัติอันตรายในประเทศอูรุก ละครเรื่องนี้ได้รับความนิยมอย่างมาก โดยได้รับเรตติงในตอนจบทั่วประเทศสูงถึงร้อยละ 38.8% และ 41.6% ในเขตเมืองหลวง จากความนิยมที่พุ่งสูงขึ้นทั่วทั้งเกาหลีและเอเชีย ทำให้เธอมีชื่อเสียงในระดับฮันรยู สำหรับการแสดงจากละครเรื่องนี้ ซงถูกเสนอชื่อเข้าชิงสาขานักแสดงนำหญิงยอดเยี่ยมจากรางวัลแพ็กซังอาร์ตส์อวอร์ดส์ และเอแพนสตาร์อวอร์ดส์ในสาขานักแสดงนำหญิงยอดเยี่ยม ประเภทมินิซีรีส์ขนาดสั้น รวมถึงเข้าชิงรางวัลแดซังซึ่งเป็นรางวัลที่ใหญ่ที่สุดในงาน

 ผลงานการแสดง 
 ละครโทรทัศน์ 
 ปี เรื่อง บทบาท 2539 รักแรกสุดหัวใจ รักสุดท้ายมิอาจลืม หนึ่งในนักเรียนที่กำลังเรียนหนังสือของลี ฮโย-คย็อง 2540 When They Met นักแสดงเพิ่มเติม Happy Morning โอ เย-บุน 2540–2541 Wedding Dress หลานสาว 2541 Six Siblings ชเว อึน-ชิล One of a Pair นักแสดงเพิ่มเติม 2541–2543 Soonpoong Clinic โอ ฮเย-กโย 2541 White Nights 3.98 วัยสาวของฮง ช็อง-ย็อน Deadly Eyes ช็อง-อา 2541–2542 How Am I? เย-ริน 2542–2543 Marching ซง ฮเย-กโย Sweet Bride น้องสาวของมิน-ฮี 2543 รักนี้ชั่วนิรันดร์ ยุน/ชอย อุน-โซ 2544 Guardian Angel ช็อง ดา-โซ Hotelier คิม ยุน-ฮี 2546 เทหน้าตักรักหมดใจ มิน ซู-ย็อน Sunlight Pours Down จี ย็อน-อู 2547 สะดุดรักที่พักใจ ฮัน จี-อึน 2551 รักนี้ไม่ต้องมีบท จู จุน-ย็อง 2556 สายลมรักในฤดูหนาว โอ ย็อง 2559 ชีวิตเพื่อชาติ รักนี้เพื่อเธอ คัง โม-ย็อน 2561–2562 หัวใจพบรัก ชา ซู-ฮย็อน 2564 Now, we are Breaking Up ฮา ย็อง-อึน 2565 เดอะกลอรี มุน ดง-อึน

 ภาพยนตร์ 
 ปี เรื่อง บทบาท 2548 สะดุดรักกับนายเจี๋ยมเจี๊ยม  แพ ซู-อึน 2550 จอมนางสะท้านแผ่นดิน ฮวัง จิน-อี 2551 เมกยัวร์เซลฟ์แอตโฮม ซุกไฮ 2553 รักแรก รักเธอ รักสุดท้าย โบ-รา2554 Countdown ผู้หญิงที่น่ารัก (รับเชิญ) ลมหายใจรักมิอาจลืม ดา-แฮ 2556 ยอดปรมาจารย์ “ยิปมัน” จาง หย่งเฉิน2557 มายบริลเลียนต์ไลฟ์ มี-รา The Crossing: Part 1 โจว เหยุนเผิน2558 The Queens แอนนี่ The Crossing: Part 2 โจว เหยุนเผิน

 มิวสิกวิดีโอ 
 ปี เพลง ศิลปิน ร่วมกับ 2539 "This Promise"  คิม ซู-กึน  2543 "Curious Destiny"  ชิน ซ็อง-อู  ชิน ซ็อง-อู 2544 "Once Upon a Day"  คิม บอม-ซู  ซง ซึง-ฮ็อน, จี จิน-ฮี

 พิธีกร 
 ปี รายการ ร่วมกับ เครือข่าย 2541 โก! อาวเฮฟเวน เอ็มบีซี อินกีกาโย ไลฟ์ 20 พัก ซู-ฮง เอสบีเอส 2542–2543 อาวแฮปปีแซเทอร์เดย์ พัก ซู-ฮง เอสบีเอส 2543 มิวสิกแบงก์ อี ฮวี-แจ เคบีเอส 2544 เอ็มเน็ตเอเชียนมิวสิกอะวอดส์ ชา แท-ฮย็อน เอ็มเน็ต 2550 ชีส์โอลีฟ: ซง ฮเย-กโย อินปารีส โอ'ลีฟ

 ผลงานดนตรี 
 ซิงเกิล 
ชื่อปีตำแหน่งสูงสุดบนชาร์ตอัลบั้มKORHot100K-Pop "สวิตช์: บีไวท์" (ร้องร่วมกับ จอห์น พัก)  2555 35  22 ซง ฮเย-กโย เดบิวต์

 รางวัล 
 ปี  รางวัล  สาขา  ผลงานที่เข้าชิง  ผล 2539  ซันคย็องสมาร์ทโมเดลคอนเทสต์  รางวัลแดซัง    2541  เอสบีเอสดราม่าอวอร์ดส์  นักแสดงหญิงหน้าใหม่ยอดเยี่ยม ในละครซิตคอม  How Am I?  2543  เคบีเอสดราม่าอวอร์ดส์  ขวัญใจช่างภาพ รักนี้ชั่วนิรันดร์   นักแสดงหญิงยอดนิยม  2544  แพ็กซังอาร์ตส์อวอร์ดส์ ครั้งที่ 37  นักแสดงหญิงยอดนิยม (โทรทัศน์)   นักแสดงหญิงหน้าใหม่ยอดเยี่ยม (โทรทัศน์)   โกลด์ซงอวอร์ดส์  ดารายอดนิยมที่สุดในเกาหลี    โกลเดนดิสก์อวอร์ดส์ ครั้งที่ 16  มิวสิกวิดีโอยอดนิยม  Once Upon a Day   เอสบีเอสดราม่าอวอร์ดส์  ท็อปเทนสตาร์ส Guardian Angel   รางวัลเอสบีเอสไอ   2545  ซีอีทีวี อวอร์ดส์ ผู้ให้ความบันเทิงในเอเชีย   2546  เอสบีเอสดราม่าอวอร์ดส์  ท็อปเทนสตาร์ส เทหน้าตักรักหมดใจ   นักแสดงนำหญิงยอดเยี่ยม  2547  เคบีเอสดราม่าอวอร์ดส์  คู่ยอดเยี่ยม ร่วมกับ เรน สะดุดรักที่พักใจ   นักแสดงหญิงยอดนิยม   นักแสดงนำหญิงยอดเยี่ยม   2548  แพ็กซังอาร์ตส์อวอร์ดส์ ครั้งที่ 41  นักแสดงนำหญิงยอดเยี่ยม (โทรทัศน์)  2549  แพ็กซังอาร์ตส์อวอร์ดส์ ครั้งที่ 42  นักแสดงหญิงหน้าใหม่ยอดเยี่ยม (ภาพยนตร์) สะดุดรักกับนายเจี๋ยมเจี๊ยม   แกรนด์เบลล์อวอร์ดส์ ครั้งที่ 43  นักแสดงหญิงหน้าใหม่ยอดเยี่ยม  2550  บลูดราก้อนฟิล์มอวอร์ดส์ ครั้งที่ 28 นักแสดงนำหญิงยอดเยี่ยม จอมนางสะท้านแผ่นดิน   โคเรียนฟิล์มอวอร์ดส์ ครั้งที่ 6  นักแสดงหญิงหน้าใหม่ยอดเยี่ยม   2551  เคบีเอสดราม่าอวอร์ดส์  นักแสดงนำหญิงยอดเยี่ยม ประเภทมินิซีรีส์ขนาดสั้น  รักนี้ไม่ต้องมีบท   2554  วีเมนอินฟิล์มโคเรียนอวอร์ดส์ ครั้งที่ 12  นักแสดงนำหญิงยอดเยี่ยม  ลมหายใจรักมิอาจลืม  2556  แพ็กซังอาร์ตส์อวอร์ดส์ ครั้งที่ 49  นักแสดงนำหญิงยอดเยี่ยม (โทรทัศน์)  สายลมรักในฤดูหนาว   เอ็มเน็ตทเวนตีส์ชอยส์อวอร์ดส์ ครั้งที่ 7  ทเวนตีส์ดราม่าสตาร์ – ฟีเมน   โซลอินเตอร์แนชั่นแนลดราม่าอวอร์ดส์ ครั้งที่ 8 นักแสดงหญิงชาวเกาหลีดีเด่น   โคเรียดราม่าอวอร์ดส์ ครั้งที่ 6  สุดยอดนักแสดงแห่งปี   เอแพนสตาร์อวอร์ดส์ ครั้งที่ 2  นักแสดงนำหญิงยอดเยี่ยม ประเภทมินิซีรีส์ขนาดสั้น   รางวัลแดซัง   เอสบีเอสดราม่าอวอร์ดส์  คู่ยอดเยี่ยม ร่วมกับ โช อิน-ซ็อง   ท็อปเทนสตาร์   นักแสดงนำหญิงยอดเยี่ยม ประเภทมินิซีรีส์ขนาดสั้น  2559แพ็กซังอาร์ตส์อวอร์ดส์ ครั้งที่ 52 นักแสดงนำหญิงยอดเยี่ยม ประเภทละครโทรทัศน์ชีวิตเพื่อชาติ รักนี้เพื่อเธอ  นักแสดงหญิงยอดนิยม ประเภทละครโทรทัศน์  รางวัลสเปเชียลไอกีอี  เอแพนสตาร์อวอร์ดส์ ครั้งที่ 5  รางวัลแดซัง   นักแสดงนำหญิงยอดเยี่ยม ประเภทมินิซีรีส์ขนาดสั้น   คู่ยอดเยี่ยม ร่วมกับ ซง จุง-กี  

 หมายเหตุ 

 อ้างอิง 

 แหล่งข้อมูลอื่น 






หมวดหมู่:บุคคลที่ยังมีชีวิตอยู่
หมวดหมู่:คริสต์ศาสนิกชนนิกายโรมันคาทอลิกชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงเกาหลีใต้
หมวดหมู่:นักแสดงหญิงชาวเกาหลีใต้
หมวดหมู่:นางแบบเกาหลีใต้
หมวดหมู่:บุคคลจากแทกู